SARL-NUUS SONDAG 06 SEPTEMBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik op 
ARMI en volg die skakels soos aangedui. Vir oudio via Echolink, koppel met 
ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTEL 


Die begrafnisdiens van Peter Hoyle, ZS6TAO, wat op Donderdag 27 Augustus 
2009 stil geraak het, sal op Maandag 14 September 2009 om 10:00 by die Dove- 
kapel in Jorrisonstraat, Braamfontein, gehou word. 


In die nuus vandag; 

TWEEDE BACGARVLUG EERSKOMENDE SATERDAG 
LANSERING VAN SUMBANDILASAT OP SKEDULE 
ZS10WGCS HIERDIE NAWEEK OP DIE LUG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


TWEEDE BACGARVLUG EERSKOMENDE SATERDAG 


Die tweede BAGAR-vlug vir 2009 sal op Saterdag 12 September vanaf die 
Klerksdorp- (P C Pelser) vliegveld plaasvind. Die koërdinate is: 26%527007S 
en 2643/0070. Die rede vir die verandering in lanseringsterrein is om te vol- 
doen aan die vereistes van die lugvaartowerhede. Die lansering is beplan vir 
tussen (08:00 en 08:15 SAT. Uitsending op 7 082 kHz en 145,750 MHz sal om 
(7:80 vanuit die SARL se Nasionale Amateurradiosentrum begin. Die loon- 
vrag sluit `n APRS-stelsel op 144,800 MHGZ in, wat twee minute voor lansering 
aangeskakel sal word, sodat APRS-stasies die vlug van BACAR kan volg. Die 
roepsein van die pakketbaken is ZS6SAT-7. `n BHF-baken op 144,825 MHz 
sal elke twee minute spraak, Gemoduleerde GG en GG uitsaai vir die eerste 
30 minute, daarna elke 5 minute vir die volgende 119 minute en dan terugkeer 
na elke 2 minute. `n 40 meterbaken sal elke minuut telemetrie-inligting op 7 
022 kH7 uitsaai. Hierdie inligting sluit die binne- en buitetemperature asook 
die lugdruk in millibar in. Besoek www.amsatsa.org.za vir meer inligting oor 
die vlug. Verwerf n sertifikaat: Radioamateurs wat 'n telemetrielyn van die 40 


meteruitsending, tesame met inligting van hulle ligging indien, sal `n BACAR- 
deelnamesertifikaat ontvang. 'Telemetrie-inligting moet op die lanseringsdatum 
na, bacar@sarl.org.za gestuur word. Sertifikate vir die Augustuslansering sal 
binne die volgende twee weke gepos word. 


LANSERING VAN SUMBANDILASAT OP SKEDULE 


Die voorbereidings vir die lansering van SumbandilaSat op 15 September verloop 
volgens skedule. Tydens n onderhoud tussen SA AMSAT en , Johan Erasmus, 
SunSpace se stelselingenieur, vanaf die lanseringsterrein in Kazakhstan, het hy 
gesê die satelliet het die reis ongeskonde oorleef en dat alle stelsels volgens 
spesifikasie tydens die toetsfase gereageer het, nadat die satelliet in die skoon 
kamer in die lanseringsfasiliteit in Baikonur, Kazakhstan, uitgepak is. Hy het 
gesê dat die amateurloonvrag hom goed gedra het. Die baken, papegaaiher- 
haler en transponeerder oor n afstand getoets is en dat RF-vlakke gemeet is. 
“Ons was verheug oor die resultate” Die butaanhouer van die aandrywingstelsel 
is gevul en die batterye is gelaai. Op Woensdag 2 September is Sunbandi- 
laSat met die lanseringsplatform geintegreer. Die hoofloonvrag, n Russiese 
regeringssatelliet het in Baikonur aangekom vir integrering. Daar word verwag 
dat die lanseringsplatform gedurende die komende week na die werklike lanser- 
ingsterrein vervoer, en met die vuurpyl geintegreer sal word. “Alles lyk goed vir 
n 15 Septemberlansering”, het Johan Erasmus gesê. Luister na die onderhoud 
Oop www.amsatsa.org.za en later vanoggend daarna op Amateur Radio Mirror 
International. 


ZS10WGS HIERDIE NAWEEK OP DIE LUG 


Die spesiale geleentheidstasie ter viering van die 2010 wêreldbekersokker- 
wedstryde sal elke naweek op die lug wees. (Gedurende September sal die 
bedrywighede deur die Boland Amateurradioklub behartig word. @SL s gaan 
na die Buro. Volle besonderhede is te vinde by www.sarl.org.za. 


n UNIVERSELE INISIATIEF VIR DIE UITRUIL VAN TEKSBOODSKAPPE 


n Universele metode vir die uitruil van teksboodskappe is voorgestel deur die 
persoon wat wat APRS die lig laat sien het. In n artikel die spesiale nood- 
kommunikasieuitgawe van die @OST-tydskrif stel Bob Bruninga, WBAAPR, n 
nuwe inisiatief voor om metodes te vind om baie van die dosyne van bestaande 
amateurradio se teksoordragingsmetodes saam te voeg. Bruninga se konsep is 
dié van n universele inligtingsuitruilingstelsel tussen amateurradio, die inter- 
net, selfoon en ander breëbandapparaat. Ingesluit is ook die moontlikheid van 
stasievolging met gebruik van APRS en boodskapuitruiling na en van DTMFE- 
toegeruste amateurradiotoerusting. Onder die WB4APR-konsep sal al wat n ra- 
dioamateur nodig sal hê is sy of haar roepsein as n teksadres ten einde noodtek- 
suitruiling beskikbaar te hê. Sy artikel getiteld “a Universal Amateur Radio 
Text Messaging Initiative” begin op bladsy 72 van die Septemberuitgawe van 
OST. 


NUWE LEDE 


Hierdie wek verwelkom ons die volgende nuwe lede: Jacobus van der Westhuizen, 
ZR6OKBS, en B P Meyer, ZR6MP. Dankie, vir julle ondersteuning aan die SARL 
en amateurradio. 


HET U DIE SPESIALE LIDMAATSKAPAANBOD MISGELOOP? 


Indien u die spesiale lidmaatskapaanbod wat op 31 Augustus verstryk het, mis- 
geloop het, het u nog tot 30 September om u lidmaatskap te hernu en n ononder- 
broke lidmaatskaprekord te behou. Die ledegeld vir n gewone lid is slegs R340 
per jaar, dit is minder as R1 per dag, min genoeg ten einde n lid te wees van die 
nasionale organisasie wat na ons frekwensiebande omsien en amateurradio op 
alle vlakke by die staat verteenwoordig en ook internasionaal deur lidmaatskap 
van die Internasionale Amateurradio-unie by die ITU. Dit is u lidmaatskap wat 
krag verleen aan die sterkte van die SARL se stem. Om aan te sluit, besoek 
www.sarl.org.za, of bel Mariska by 011 675 2393 Maandae tot Donderdae tussen 
08:30 en 16:00 en Vrydae tussen 08:30 en 11:00. 


PUBLIEKE INLIGTINGSNETWERK VERGADER Maandag 


Lede van die publieke inligtingsnetwerk kom Maandag om 19:45 bymekaar. Vir 
meer besonderhede aangaande die publieke inligtingsnetwerk besoek “media re- 
SOUrces” op www.sarl.org.za. 


OKTOBER RAE 


Die sluitingsdatum vir inskrywings vir die RAE in Oktober 2009 is 24 September 
2009. Dit is noodsaaklik dat al die aansoekvorms volledig voltooid teen hierdie 
datum by die SARL-kantoor ingedien sal wees. Laat inskrywings sal nie aanvaar 
word nie. Onvolledige of ontbrekende vorms sal lei tot n diskwalifikasie vir die 
skryf van die eksamen. Indien u enige vrae aangaande die RA-eksamen het, of 
onseker is wat u moet voorlê, kontak asb. vir Mariska by die SARL-kantoor, by 
011 675 2393 Maandae tot Donderdae tussen 08:30 en 16:00 en Vrydae tussen 
(8:30 en 11:00, of stuur n e-pos aan haar na admin@sarl.org.za. 


HF voortplantings voorspelling 


Hannes Coetzee, ZSGBZP, rapporteer dat die sonaktiwiteitsvlak steeds op `n 
laagtepunt is. Die nuwe sonvlek wat sy verskyning gedurende die week gemaak 
het, het weggekwyn en tans is daar geen amptelike sonvlekke nie. 20 en A0-m is 
die beste keuses vir DX. Gedurende die middae gaan die toestande na die Ooste 
en die Weste goed wees. Gedurende laatmiddag en die aand gaan toestande 
na die Noorde goed wees. Gedurende die oggend is daar 'n moontlike kans om 
kontakte met Australië te maak. Gedurende die aand is kontakte met Nieu- 
Zeeland op 40 m moontlik. Gedurende die aand is daar ook `n moontlikheid 
van 40 m kontakte met Brasilië. Plaaslike toestande gaan gedurende die dag 
op 40 m goed wees. 80 m behoort gedurende vroegoggend en laatmiddag goeie 
resultate oor die korter afstande lewer. 30 m sal gedurende die middel van die 
dag goeie resultate oor die langer afstande lewer. Saans is 80 m die beste keuse. 
Besoek gerus www.spaceweather.co.za vir meer inligting. 


DAGBOEK VAN GEBEURE 


6 September TARU Streek 1 ESB-velddag; 7 September Publieke inligtings- 
beamptes vergader om 19:45; 12 September BAGAR-lansering, 08:00 tot 08:15; 
13 September -ORP-lentenaelloop; 15 September Lansering van Sumbandi- 
laSat; 18 tot 20 September SARL-BHF/UHF-kompetisie; 24 September In- 
skrywings vir Oktober RAE moet in wees. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moontlik, 
in beide Afrikaans en Engels alleenlik op www.sarl.org.za/newsinbox.asp, nie 
later nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror In- 
ternational, wat om 10:00 SAT op 145,750 MHz in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n pod- 
castuitsending waarna geluister kan word. Vir oudiostrome en Echolink deur 
ZSGFCS, besoek www.sarl.org.za, klik op ARMI en volg die skakels. `n Heruit- 
sending vind Maandagaande om 21:00 SAT op 3 215 kHz plaas. Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, opgestel is. 


Dankie dat u geluister het. 73. /EX. 


